PTT-PTTEP กอดคอกันพุ่ง หนุนดัชนีกว่า 5 จุด หลังราคาน้ำมันดิบปรับขึ้น
PTT-PTTEP กอดคอกันพุ่งหนุนดัชนีกว่า 5 จุด หลังราคาน้ำมันดิบปรับขึ้น
22 ม.ค. 2559

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 15.30 น. ราคาอยู่ที่ 216 บาท บวก 12 บาท หรือ 5.88% สูงสุดที่ 219 บาท ต่ำสุดที่ 207 บาท มูลค่าซื้อขายที่ 3.91 พันล้านบาท
ขณะเดียวกันราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาอยู่ที่ 47.25 บาท บวก 4.50 บาท หรือ 10.53% สูงสุดที่ 47.75 บาท ต่ำสุดที่ 44.25 บาท มูลค่าซื้อขายที่ 1.09 พันล้านบาท ขณะที่ดัชนีตลาดหุ้นไทยโดยรวมบวก 1.80%
โดยราคาหุ้น PTT-PTTEP ปรับตัวขึ้นแรงคาดว่ามาจากประเด็นที่เช้านี้ (22 ม.ค.) ราคาน้ำมันฟื้นตัว 4.9% ขณะที่มูลค่าการซื้อขายของ PTT และ PTTEP คิดเป็น 17% ของมูลค่าการซื้อขายทั้งหมดในตลาดหลักทรัพย์แห่งประเทศไทย (SET) และมีผลดันดัชนีรวมกันทั้งหมด 5.49 จุด
สำหรับหุ้น 10 อันดับแรกที่หนุนดัชนี ณ เวลา 15.30 น. มีดังนี้

ที่มา ASPEN
ทั้งนี้ บล.โนมูระ พัฒนสิน ระบุในบทวิเคราะห์วันนี้ (22 ม.ค.) ว่า PTT คาดแนวโน้มกำไรไตรมาส 4/58 ฟื้นตัวเล็กน้อยเทียบไตรมาสก่อนหน้าจากรายการ Impairment ของ PTTEP มีแนวโน้มปรับตัวลดลง
โดยคาดว่ากลุ่ม Downstream จะเริ่มฟื้นตัวดีขึ้นในปี 59 มูลค่าเหมาะสมปี 59 ที่ 280 บาท (Upside 37.2%) คาดในปี 59 กำไรสุทธิเติบโตสูงถึง 120% เทียบช่วงเดียวกันของปีก่อน ณ ราคาปัจจุบัน อิง PER เพียง 6.5x นอกจากนี้กบง. ขึ้นราคาขายปลีก NGV สำหรับรถยนต์ส่วนบุคคลอีก 50 สต. เป็น 13.50 บาท/กก. ช่วยลดภาระขาดทุนจากการขาย NGV ลงและเป็นปัจจัยบวกหนุนผลกำไร PTT ในระยะถัดไป
ทั้งนี้คาดว่าผลประกอบการ PTTEP ในไตรมาส 4/58 พลิกกลับมามีกำไร 5.14 พันลบ.ฟื้นตัว เทียบไตรมาสก่อนหน้า,เทียบช่วงเดียวกันของปีก่อน จากการบันทึกค่าตัดจำหน่าย และผลกระทบจากอัตราแลกเปลี่ยนที่ลดลง มูลค่าเหมาะสมปี 59 ที่ 62 บาท (Upside 45%) ณ ราคาปัจจุบัน อิง PER16F 18.9x และ PBV16F 0.43x โดยราคาน้ำมันดิบระยะสั้นฟื้นตัวต่อเนื่อง +4.16% สู่ระดับ 29.53 เหรียญต่อบาร์เรล เพิ่มโอกาสการ Cover Short กลับหุ้นในกลุ่ม ENERG
ด้าน บล.ธนชาต ระบุในบทวิเคราะห์ (22 ม.ค.) ว่าเริ่มมีสัญญาณ “Sector Rotation” มากขึ้น หุ้นขนาดใหญ่ที่ปรับลดลงแรงก่อนหน้าอย่างกลุ่มพลังงานขนาดใหญ่
 